C 125/354
HR
Službeni list Europske unije
5.4.2023.
srijeda, 14. rujna 2022.
Komisija je ovlaštena putem delegiranih akata u skladu s člankom 31. ove Direktive preispitati usklađene referentne vrijednosti učinkovitosti utvrđene u Delegiranoj uredbi Komisije (EU) 2015/2402 (68).
11.
Države članice osiguravaju da je sva raspoloživa potpora kogeneraciji uvjetovana time da je proizvedena električna energija podrijetlom iz visokoučinkovite kogeneracije i da se otpadna toplina učinkovito upotrebljava za ostvarivanje ušteda primarne energije.
Javna potpora kogeneraciji, proizvodnji centraliziranog grijanja i mrežama za centralizirano grijanje prema potrebi podliježe pravilima o državnim potporama.
Članak 25.
Pretvorba, prijenos odnosno transport i distribucija energije
1.
Nacionalna regulatorna tijela za energetiku primjenjuju načelo „energetska učinkovitost na prvom mjestu” iz članka 3. ove Direktive u provođenju regulatornih zadataka navedenih u direktivama (EU) 2019/944 i 2009/73/EZ u vezi sa svojim odlukama o radu infrastrukture za plin i električnu energiju, uključujući njihove odluke o mrežnim tarifama, ne dovodeći u pitanje načela nediskriminacije i troškovne učinkovitosti.
Uz načelo „energetska učinkovitost na prvom mjestu”, nacionalna regulatorna tijela za energetiku uzimaju u obzir troškovnu učinkovitost, učinkovitost sustava i sigurnost opskrbe te prilagođavaju pristup utemeljen na životnom ciklusu kojim se štite klimatski ciljevi Unije i održivost.
2.
Države članice osiguravaju da operatori prijenosnih i distribucijskih sustava za električnu energiju i plin primjenjuju načelo „energetska učinkovitost na prvom mjestu” u skladu s člankom 3. ove Direktive te klimatskim ciljevima i ciljevima održivosti Unije u donošenju odluka o planiranju mreža, razvoju mreža i ulaganju.
Fleksibilnost na strani potražnje središnji je dio procjene planiranja i rada mreže.
Uz uzimanje u obzir sigurnosti opskrbe i integracije tržišta države članice osiguravaju da operatori prijenosnih sustava i operatori distribucijskih sustava ▌ ulažu u imovinu otpornu na buduće promjene kako bi se tako doprinijelo ublažavanju klimatskih promjena.
Nacionalna regulatorna tijela mogu osigurati metodologije i smjernice za ocjenjivanje alternative u analizi troškova i koristi u bliskoj suradnji s operatorima prijenosnog sustava i operatorima distribucijskog sustava, koji mogu podijeliti ključno tehničko znanje, uzimajući u obzir šire koristi, i provjeravati kako operatori prijenosnih sustava i operatori distribucijskih sustava primjenjuju načelo „energetska učinkovitost na prvom mjestu” u okviru odobravanja, provjeravanja i praćenja projekata koje su podnijeli operatori prijenosnih sustava ili operatori distribucijskih sustava.
3.
Države članice osiguravaju da operatori prijenosnih i distribucijskih mreža prate i kvantificiraju ukupnu količinu mrežnih gubitaka povezanih s mrežom kojom upravljaju i poduzimaju troškovno učinkovite mjere za povećanje učinkovitosti mreže i rješavanje pitanja potreba za razvoj infrastrukture te gubitaka koji proizlaze iz povećane elektrifikacije na strani potražnje i proizvodnje.
Operatori prijenosnih i distribucijskih mreža izvješćuju nacionalno regulatorno tijelo za energetiku o tim mjerama ▌.
▌Države članice osiguravaju da operatori prijenosnih i distribucijskih mreža procjenjuju mjere za poboljšanje energetske učinkovitosti s obzirom na njihove postojeće sustave za prijenos/transport ili distribuciju električne energije i plina pa poboljšaju energetsku učinkovitost u projektiranju i radu infrastrukture, osobito u pogledu uvođenja pametnih mreža.
Države članice propisima na temelju poticaja potiču operatore prijenosnih i distribucijskih mreža da razvijaju inovativna rješenja za poboljšanje učinkovitosti i održivosti, uključujući energetsku učinkovitost postojećih i budućih sustava.
4.
Nacionalna regulatorna tijela za energetiku uvrštavaju poseban odjeljak o napretku u poboljšanju energetske učinkovitosti s obzirom na rad infrastrukture za plin i električnu energiju u godišnjem izvješću sastavljenom u skladu s člankom 59. stavkom 1. točkom (i) Direktive (EU) 2019/944 i člankom 41.
Direktive 2009/73/EZ.
U tim izvješćima nacionalna regulatorna tijela za energetiku daju procjenu cjelokupne učinkovitosti u radu infrastrukture za plin i električnu energiju i mjera koje su operatori prijenosnih i distribucijskih sustava proveli te prema potrebi daju preporuke za poboljšanja energetske učinkovitosti, među ostalim troškovno učinkovite alternative kojima se smanjuju vršna opterećenja i ukupna potrošnja energije.
5.
Države članice za električnu energiju osiguravaju usklađenost propisa o mreži i mrežnih tarifa s kriterijima iz Priloga XII., uzimajući u obzir smjernice i kodekse razvijene na temelju Uredbe (EU) 2019/943.
(68)
Delegirana uredba Komisije (EU) 2015/2402 оd 12. listopada 2015. o reviziji usklađenih referentnih vrijednosti učinkovitosti za odvojenu proizvodnju električne i toplinske energije u primjeni Direktive 2012/27/EU Europskog parlamenta i Vijeća i stavljanju izvan snage Provedbene odluke Komisije 2011/877/EU (SL L 333, 19.12.2015., str. 54.).